Διερεύνηση της σχέσης της εικόνας του εαυτού, της αυτοσυμπόνιας και της δυσκολίας ρύθμισης των συναισθημάτων στους ασθενείς με οριακή διαταραχή προσωπικότητας: Συγκριτική μελέτη.
Creators: name: Νελάι, Κλάουρα (Μαριάννα) Λουάν
Publisher: name: Aristotle University of Thessaloniki
Year: 2025
Subjects: Διαταρραχές Προσωπικότητας
Οριακή Διαταραχή Προσωπικότητας
Αυτοεκτίμηση
Αυτοσυμπόνια
Δυσκολίες στην ρύθμιση των συναισθημάτων
Συγκριτική Ανάλυση
Personality Disorders
Borderline Personality Disorder
Self-esteem
Self-compassion
Difficulties in emotion regulation
Comparative analysis

description: Οι διαταραχές προσωπικότητας έχουν αποτελέσει αντικείμενο πολλών ερευνών λόγω της πολυπλοκότητάς τους και του τρόπου που αυτές αναδύονται. Η παρούσα έρευνα έθεσε ως στόχο την μελέτη της Οριακής Διαταραχής Προσωπικότητας διερευνώντας τη σχέση των μεταβλητών της Αυτοσυμπόνιας, της Αυτοεκτίμησης και της Δυσκολίας ρύθμισης συναισθημάτων. Παράλληλα, διενεργήθηκε συγκριτική ανάλυση με δείγμα γενικού πληθυσμού διότι σύμφωνα με την ισχύουσα βιβλιογραφία οι συγκριτικές μελέτες είναι υπο-μελετημένες, γεγονός που παρακωλύει την βέλτιστη παρατήρηση και κατανόησή της ΟΔΠ. Για τους σκοπούς της μελέτης χρησιμοποιήθηκε το ερωτηματολόγιο δημογραφικών στοιχείων, η κλίμακα της αυτοεκτίμησης (RSES), η κλίμακας δυσκολίας στη ρύθμιση των συναισθημάτων (DERS), καθώς και η κλίμακα της αυτοσυμπόνιας (SCS-SF). Το δείγμα της έρευνας αποτελείτο από 56 ασθενείς με διάγνωση Οριακής Διαταραχής Προσωπικότητας, το οποίο συγκεντρώθηκε από τον Ειδικό Τομέα Διαταραχών προσωπικότητας του Αιγινήτειου Νοσοκομείου καθώς και 81 άτομα γενικού πληθυσμού. Οι βασικοί μέθοδοι στατιστικής ανάλυσης που χρησιμοποιήθηκαν μεταξύ άλλων ήταν το Pearson’s x2 test καθώς και το μη παραμετρικό κριτήριο Mann-Whitney. Για την ανάλυση χρησιμοποιήθηκε το στατιστικό πρόγραμμα SPSS 26.0.5 Τα ευρήματα επιβεβαίωσαν ότι οι ασθενείς με ΟΔΠ έχουν σημαντικά χαμηλότερη αυτοεκτίμηση και αυτοσυμπόνια, καθώς και μεγαλύτερη δυσκολία στη ρύθμιση των συναισθημάτων σε σύγκριση με τον γενικό πληθυσμό. Συγκεκριμένα, οι ασθενείς εμφάνισαν μειωμένη αυτοεκτίμηση, αυξημένη αυτοκριτική και δυσκολία ρύθμισης των αρνητικών συναισθημάτων. Επιπλέον, παρατηρήθηκε σημαντικά θετική σχέση μεταξύ της αυτοεκτίμησης με την αυτοσυμπόνια και αρνητική συσχέτιση των εν λόγω μεταβλητών με τη δυσκολία ρύθμισης συναισθημάτων και στους δύο ομάδες του πληθυσμού. Επιπλέον, στο γενικό πληθυσμό, υπήρχε στατιστικά σημαντική αρνητική σχέση μεταξύ της αυτοσυμπόνιας με τη δυσκολία στη ρύθμιση των συναισθημάτων, ενώ στην ομάδα με ασθενών παρατηρήθηκε στατιστικά σημαντική αρνητική σχέση σε συγκεκριμένες διαστάσεις της αυτοσυμπόνιας με τη δυσκολία ρύθμισης συναισθήματος. Τέλος, η κοινωνικοποίηση και η ενσυνειδητότητα συσχετίστηκαν θετικά με τη συναισθηματική σταθερότητα, υποδεικνύοντας την αναγκαιότητα περαιτέρω μελετών για την ανάπτυξη παρεμβάσεων που προάγουν την αυτοσυμπόνια και την αυτοεκτίμηση στους ασθενείς με ΟΔΠ.
description: Personality disorders have been the subject of extensive research due to their complexity and the ways in which they manifest themselves. The aim of this study was to explore Borderline Personality Disorder (BPD) by examining the relationships between the variables of self-compassion, self-esteem and difficulties in emotion regulation. In addition, a comparative analysis was conducted with a sample from the general population, as according to the current literature, comparative studies are under-researched and hinder optimal observation and understanding of BPD. The study used several questionnaires, including a demographic questionnaire, the Rosenberg Self-Esteem Scale (RSES), the Difficulties in Emotion Regulation Scale (DERS), and the Self-Compassion Scale-Short Form (SCS-SF). The research sample consisted of 56 patients diagnosed with BPD recruited from the Personality Disorders Unit of Εginition Hospital and 81 individuals from the general population. The primary statistical methods used were Pearson's chi-squared test and the non- parametric Mann-Whitney test, analysed using SPSS 26.0. The results indicated that patients with BPD scored significantly lower on the self-esteem and self-compassion scales, while scoring higher on the difficulty regulating emotions scale, compared to the general population. The study also found an association between self-esteem, self- compassion and difficulty regulating emotions. In the general population, there was a statistically significant relationship between self-compassion and difficulty regulating emotions, whereas in the BPD group certain dimensions of these variables interacted. These findings highlight the complex relationships between self-compassion, self- esteem, and emotion regulation difficulties in individuals with BPD, and provide insights that may inform targeted therapeutic strategies.